Diari Oficial de la Generalitat Valenciana


Sumari del DOGV 7731, del 01-03-2016 (2016/1292)

RESOLUCIÓ de 17 de febrer de 2016, del director general d'Economia, Emprenedoria i Cooperativisme, per la qual es publiquen les subvencions concedides durant l'exercici 2015.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7731

Data del DOGV
:   01-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1292


Data del document
:   17-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 17 de febrer de 2016, del director general d'Economia, Emprenedoria i Cooperativisme, per la qual es publiquen les subvencions concedides durant l'exercici 2015. [2016/1292]  
En compliment del que disposa l'article 18 de la Llei 38/2003, de 17 de novembre, General de Subvencions, desplegat per l'article 30 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, es resol donar publicitat a les subvencions concedides durant el període 01.01.2015 € 31.12.2015, a càrrec del programa pressupostari 322.55, Promoció d'Emprenedors, Cooperativisme i Economia Social, a l'empara de les ordes següents:  
  
1. Orde 35/2012, de 22 de juny, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses i resolucions de 22 de maig de 2015, del conseller d'Economia, Indústria, Turisme i Ocupació, per la qual es convoquen ajudes destinades al foment de cooperatives i societats laborals per a l'exercici 2015 (DOCV 7546, 12 de juny), modificada per la Resolució de 23 de juny de 2015, del conseller d'Economia, Indústria, Turisme i Ocupació (DOCV 7565, 7 de juliol) i la Resolució de 2 d'abril de 2015, del conseller d'Economia, Indústria, Turisme i Ocupació, per la qual es convoquen, per a l'exercici 2015, les ajudes destinades a la realització d'inversions regulades en la base 16 de les aprovades per l'Orde 35/2012 (DOCV 7511, 23 d'abril).  
  
2. Orde 33/2013, de 19 de setembre, de la Conselleria d'Economia, Indústria, Turisme i Ocupació, per la qual s'aproven les bases reguladores dels incentius econòmics destinats al foment del relleu i la cooperació intergeneracionals en el si de les cooperatives i societats laborals valencianes (DOCV 7119, 26 de setembre) i la Resolució de 2 d'abril de 2015, del director general d'Economia, Emprenedoria i Cooperativisme, actuant per delegació del conseller d'Economia, Indústria, Turisme i Ocupació, per la qual es convoquen per a l'exercici 2015 les ajudes al foment del relleu i la cooperació intergeneracionals en el si de les cooperatives i societats laborals valencianes (DOCV 7507, 17 d'abril).  
  
3. Orde 36/2010, de 3 de setembre, de la Conselleria d'Economia, Hisenda i Ocupació, per la qual s'aproven les bases reguladores per a la concessió de subvencions a treballadors i socis de cooperatives i societats laborals, destinades a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en aquestes (DOCV 6351, 9 de setembre) i la Resolució de 22 de juny de 2015, del director general d'Economia, Emprenedoria i Cooperativisme, actuant per delegació del conseller d'Economia, Indústria, Turisme i Ocupació, per la qual es convoquen per a l'exercici 2015, les ajudes a treballadors de cooperatives i societats laborals, destinades a facilitar el seu accés a la condició de socis treballadors o de treball de les empreses en què presten els seus servicis, regulades en la base 2.1 a de l'Orde 36/2010 (DOCV 7567, 9 de juliol).  
4. Orde 24/2010, de 4 de juny, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana (DOCV 6294, 22 de juny) i la Resolució de 14 de setembre de 2015, del director general d'Economia, Emprenedoria i Cooperativisme, actuant per delegació del conseller d'Economia Sostenible, Sectors Productius, Comerç i Treball, per la qual es convoquen incentius econòmics per a la promoció, foment i difusió de l'economia social per a l'any 2015 (DOCV 7618, 18 de setembre).  
I en virtut de les delegacions que hi contenen, es fan públiques les subvencions concedides en l'annex que s'adjunta per al coneixement general i dels interessats directes en particular, amb expressió de la línia de subvenció, crèdit pressupostari, finalitat, beneficiari i import de l'ajuda concedida.  
La present resolució produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser objecte de recurs potestativament en reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant del conseller d'Economia Sostenible, Sectors Productius, Comerç i Treball, en el termini d'un mes, comptador des de l'endemà de la publicació.  
El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos, comptadors de l'endemà de la seua publicació.  
  
Article únic  
Donar publicitat a les subvencions concedides per la Direcció General d'Economia, Emprenedoria i Cooperativisme, durant l'exercici 2015 segons el detall que figura en els annexos adjunts.  
  
València, 17 de febrer de 2016.- El director general d'Economia, Emprenedoria i Cooperativisme: Francisco Álvarez Molina.